هواي مشاكل نواجها من نريد ننقل اشياء من موبايلنا لللحاسبة مالتنا واحد من هاي الاشياء الملف اذا حجمة جبير ونقلتة وبنص النقل تحرك الواير وراح التحميل ولازم ترجع تنقل من جديد والشغلة الثانية مو دائماً اكو كيبل الي تنقل بي يمك
هنا يجي شغل البرنامج هذا برنامج airdroid
طبعاً هو شغلة مو بس هيج هواي بي مميزات هسة راح نتعرف على هاي المميزات سوة
اول شي تكدر تنقل ملفاتك شما يكون نوعها صور ملفات تيكست روابط ملفات اي بي كي ملفات جي اي اف اي نوع ملفات من موبايل للحاسبة وبالعكس
الشي الثاني تكدر تراقب موبايلك وتراقب الكامرة مال موبايلك من بعيد شنو يعني من بعيد يعني لازم موبايلك مكنك على نفس الشبكة الي مكنك بيها الحاسبة حتى تكدر تفتح هاي المميزات وطبعاً تكدر تشوف شاشاة موبايلك من الحاسبة وتصورها وتاخذ الها سكرينات وتتحكم بموبايلك تحكم كامل من ناحية الكامرة
الشي الثالثة هي الاشعارات تكدر تستلم الاشعارات وتكدر تسوي بلوك للاشعارات الضارة او الغير مفيدة
وبعد بي ميزة
تكدر ترسل وتستلم الرسائل الخاصة بالخط بالحاسبة بدون فتح موبايلك بس اهم شي تنطي صلاحيات للحاسبة من البرنامج الخاص بالموبايل
ادارة كاملة للمكالمات الفائتة والمستلمة والغير مستلمة والاتصال من خلال الحاسبة ايضاً
وطبعاً الميزة مو الاخيرة بعد بي بس انتوا راح تكتشفون الميزات الباقية وهي جهات اتصالك وتبحث بيها وادارة كاملة للجهات
هسة هنا نجي نشوف شون يشتغل هذا البرنامج
بالبداية انت عندك ايفون او كلاكسي ثنينهم شغال عليهم ورابط البرنامج للموبايل هو
اذا اندرويد
اذا ايفون
ورا ما تحمل البرنامج لموبايلك تروحلي على هذا الزر وتحمل منة تطبيق الحاسبة
بعد ما حملت راح تكدر تسجل بموبايلك بأيميل ورمز ولا تنساهم حتى تسجل بنفس الايميل والرمز بحاسبتك هنا راح يبدي شتغل عندك البرنامج وهاي صور توضيحية تعلمك اشياء بسيطة عنة